**Факти за Ротари**

[**Rotary**](https://www.rotary.org/en)е международна мрежа от лидери, доброволци, които дават от времето и таланта си в името на най-наболелите в света хуманитарни проекти. Ротари свързва 1.2 милиона членове от над 200 държави и географски области. Работата на Ротари клубовете влияе на живота на хората на местно и международно ниво от помощта, която клубовете дават на семействата в нужда в техните общности до борба за свят свободен от полиомиелит (детски паралич).

**Кои са ротарианците:** Ротари обединява онези хора, които се занимават с важни за местните общности по света въпроси. Членовете на Ротари са професионалисти от различни сфери: лекари, художници, собственици на малък бизнес и неработещи родители и други. Всички те наричат себе си Ротарианци. Ротари обединява тези неповторими гледни точки и насърчава професионалното усъвършенстване на членовете си навсякъде по света.

**Къде:**От Хаити и Гренландия до Нигерия и Сингапур, Ротари обединява един наистина широк кръг от лидери от целия свят. В момента, най-голям е броят на клубовете от САЩ, Индия, Япония и Бразилия. Сред най-бързо развиващите се региони на Ротари са Югоизточна Азия и Африка.

**Какво:**Ротарианците посвещават своето време, енергия и страст на устойчиви и дълготрайни проекти в местните общности по целия свят. Проектите засягат важни въпроси като мирът и разрешаването на конфликти, предотвратяване и лечение на болести, водата и хигиената, здравето на децата и майките, основно образование и грамотност и развитие на икономиката и на общността.

**Премахване на детския паралич**: Ротари е близо до побеждаването на втората болест в историята след едрата шарка, с 99% намаление на случаите на детски паралич по света от 1985г., когато Ротари учредява програмата [PolioPlus](http://www.endpolio.org/) (polio – детски паралич).

През 1988г. Ротари оглави създаването на Глобална инициатива за премахване на детския паралич заедно с партньорите си от Световната здравна организация, УНИЦЕФ и американските Центрове за контрол и превенция на заболявания. Премахването на детския паралич остава главна цел на Ротари. Към днешна дата, Ротари е дала своя принос в размер на 1.2 милиарда щатски долара и безброй доброволчески часове за подпомагане на имунизацията срещу детски паралич на повече от 2 милиарда деца в 122 държави.

В момента Ротари работи за събирането на 35 милиона щатски долара на година до 2018г. за премахването на детския паралич в сътрудничество в съотношение 2:1 с фондацията на Бил и Мелинда Гейтс (<http://www.gatesfoundation.org/>).

**Ротари разширява дейността си в две младежки програми:**

**Интеракт:**младежка програма, учредена и спонсорирана от Ротари клубове, за млади хора между 12 и 18 години. Има повече от 12 300 Интеракт клубове в 133 държави.

**Ротаракт:**младежка програма, учредена от  Ротари, която насърчава на лидерството, професионалното развитие на младите хора между 18 и 30 години. Има повече от 8 000 Ротари клубове в 167 държави.

**Обществен Ротари корпус (ОРК):**групи от хора, които не са член на Ротари, които работят за подобрението на своите общности. Има повече от 7 500 корпуса в 80 държави, като всичките са учредени и спонсорирани от Ротари клубовете.

**Цел на Ротари**

Целта на Ротари е създадена през 1910г. и адаптирана през годините. Целта е да насърчава и развива идеала за служба на обществото като основа на достойно начинание, и в частност да насърчава и възпитава:

1. Създаването на познанства като възможност да бъдеш полезен и служиш;
2. Високи етически норми в бизнеса и професията, признаване значимостта на всяко полезно занятие, както и стремежа на всеки ротарианец да защитава името на своята професия и да служи на обществото;
3. Прилагането на практика на идеала за служба в личния живот, бизнеса и обществения живот на всеки ротарианец;
4. Международното разбирателство, добрата воля и мира чрез приятелство на професионалисти от цял свят, обединени от идеала за служба на обществото.

**Авенюта на служба**

Базиращи се на целта на Ротари, четирите авенюта (направления) на служба са философската основа на организацията и фундаментът, върху който се извършва клубната дейност:

* Клубната служба се фокусира върху заздравяване на дружбата и осигуряване ефективната работа на клуба;
* Професионалната служба насърчава ротарианците да служат на другите чрез своите професии и да прилагат високи етически стандарти.
* Службата на обществото включва проектите и дейностите на клуба, извършвани с цел подобряване живота в общността.
* Международната служба обхваща действията, предприемани за разширяване на хуманитарната дейност на Ротари в целия свят и насърчаване на световното разбирателство и мира.

**Четиристранният тест**

Четиристранният тест, към който се придържат ротарианците в своя бизнес и професионален живот, е създаден от ротарианеца Хърбърт Дж. Тейлър през 1932г. Преведен е на повече от 100 езика.

**Четиристранен тест за онова, което мислим, казваме или правим**  
1.Това ли е истината?  
2.Справедливо ли е спрямо всички, които засяга?  
3.Ще създаде ли това добронамереност и по-добри приятелства?  
4.Ще бъде ли от полза за всички, които засяга?

**Факти за Ротари България**

[**Ротари България**](http://www.rotary-bulgaria.org/)**:** В България има 87 клуба с над 2100 ротарианци в София, всички областни градове (без Перник) и в много общински центрове.

През 22 април 1933г. софийският юрист, публицист и политик, д-р Н. П. Николаев. заедно с д-р Недков, Петко Бояджиев, инж. Кадийски, журналиста Велико Христов и още 16 ентусиасти подписват протокола за учредяване на първия в България Ротари клуб. През май 1933 г. се получава телеграмата от европейския комисар на Ротари Интернешънъл, д-р Потар, в която софийските ротарианци биват уведомени, че на 25 същия месец клубът е приет единодушно за член на Ротари Интернешъънл. През ноември 1933 г. на клуба е връчена официално грамотата за чартирането му.

През 1936 Ротари клуб София е уважавана организация, включваща в редиците си цвета на софийските интелектуалци, предприемачи, финансисти, учени. Софийският клуб започва работа по създаване на клубове и в други градове на страната - първият е във Варна, през 1935 г. последван от Русе, Бургас, Плевен, Г. Оряховица, Велико Търново, Пловдив. Очевидно клубовете са били много активни и успехът на ротарианското движение в България е бил забележителен, защото на 20 февруари 1939 г. секретарят на РИ, Чесли Пери информира президента на РК София, че от 1 юли същата година се създава ротариански дистрикт "България" (с № 86).

Първият избран гуверньор на дистрикта е инж. Любен Божков (на ротарианската конференция през март 1940г.).

В началото на 1940 г. започва издаването и на списание "Ротари в България" на български език.

През 1940г.,под неприкритият натиск на националсоциалистическа Германия е приет Закон за защита на нацията, в раздел І на който, в списъка на забранените организации е включен и Ротари клуб.

След комунистическата диктатура и в началото на демократичните процеси в България, започват действия за въстановяването на ротарианството у нас.  
Калчо Хинов, след завръщането си в България, с малка група приятели започва да обсъжда идеята за възстановяване на клуба в София.

Междувременно Рачо Косов - един от създателите на Ротари клуб Варна от 1935 г. и член на Ротари клуб София от 1940 г., се свързва с офиса на Ротари Интернешънъл Цюрих откъдето през март 1990 г. получава информация за стъпките, които трябва да се предприемат за възстановяването.   
По същото време започва да работи и друга група, оглавявана от Симеон Кондов, който пренася идеята за Ротари от Каракас (Венецуела) през 1989 г.

През януари 1990г. Калчо Хинов, Симеон Кондов и Стефан Стоянов учредяват инициативен комитет за създаване на Ротари клуб в София и започват кореспонденция с офиса в Цюрих. Към тях се присъединяват Димитър Стефанов, Стефан Драгостинов, Тодор Колев и като носители на приемствеността с първия клуб Рачо Косов и Цвятко Кадийски (син на един от създателитена Ротари клуб София от 1933г.).

На 10 октомври 1991 г. Ротари клуб София е чартиран от Ротари Интернешънъл.